**Åkersvinerot** (*Stachys palustris*) er en spiselig flerårig urt som kan bli inntil 80 centimeter høy. Den er hjemmehørende i deler av Eurasia, men har også blitt innført til Nord-Amerika. artsepitetet *palustris* er Latin for «fra myra» og antyder hvor den vanligvis vokser.

Beskrivelse
-----------

Åkersvinerot er en flerårig plante med jordstengler med knoller på. Stengelen er firkantet med parvis motsatt bladstilling. Bladene som er nesten uten stilker er lanseformet med noe hjerteformet grunn. Kanten er noe tannet. Begerbladene har fem spisse fliker. purpurrøde blomster sitter i klaser i toppen av stengelen. De er kransstilt. hver blomst som består av fem sammenhengende kronblad, begeret har to lepper, underleppa er flat med tre fliker. Spesielt humler pollinerer blomsten. Den har fire støvbærere, to lange og to korte. Frukten er en tørr spaltefrukt med fire kamre.

Utbredelse
----------

Åkersvinerot er hjemmehørende i Europa og Asia. Typisk vokser den nær bredden av innsjøer, i myrer med oretrær, på bredden av grøfter og bekker, i fuktige enger, og i dyrkbar jord. I dyrkbar jord, er den et ugress som kan være vanskelig og bli kvitt grunn av knollene som spres under jorden.

Økologi
-------

Selv om åkersvinerot ikke dufter så mye er den svært tiltrekkende for humler. Frøene av denne planten spres godt, tørre frøkapsler flyter godt og bidrar til at den ofte finnes på bredden av innsjøer og andre steder med mye vann. Den spres seg også vegetativt ved hjelp av hule rotstengler som kan skyte skudd langt fra den opprinnelige planten.

Bruk
----

Det engelske navnet «marsh woundwort» antyder at planten har blitt brukt til å fremme sårheling. Plantens spiselige røtter var ifølge Jens Holmboe brukt i Norge både som svinefor og som oppmalt til mel og menneskefor.

Referanser
----------

1. ↑  northern bushcraft
2. ↑  Dickinson, T.; Metsger, D.; Bull, J.; & Dickinson, R. (2004) ROM Field Guide to Wildflowers of Ontario.
3. ↑  Archibald William Smith *A Gardener's Handbook of Plant Names: Their Meanings and Origins* fra Google Books
4. ↑  «Competition for pollinators and intra-communal spectral dissimilarity of flowers».
5. ↑  Webb, D.A. Parnell, J. and Doogue, D. (1996) *An Irish Flora.*
6. 1 2 3  «Marsh woundwort: *Stachys palustris*». NatureGate. Besøkt 14. desember 2013.
7. ↑  Jens Holmboe (1929). *Gamle norske matplanter*. Oslo: I kommisjon hos J. Dybwad. s. 16, 21.

Eksterne lenker
---------------

* (en) *åkersvinerot* i Encyclopedia of Life Rediger på Wikidata

* (en) *åkersvinerot* i Global Biodiversity Information Facility Rediger på Wikidata

* (no) *åkersvinerot* hos Artsdatabanken Rediger på Wikidata

* (sv) *åkersvinerot* hos Dyntaxa Rediger på Wikidata

* (en) *åkersvinerot* hos ITIS Rediger på Wikidata

* (en) *åkersvinerot* hos NCBI Rediger på Wikidata

* (en) *åkersvinerot* hos The International Plant Names Index Rediger på Wikidata

* (en) *åkersvinerot* hos Tropicos Rediger på Wikidata

* (en) *Kategori:Stachys palustris* – bilder, video eller lyd på Wikimedia Commons Rediger på Wikidata

* (en) *Stachys palustris* – galleri av bilder, video eller lyd på Wikimedia Commons Rediger på Wikidata

* *Stachys palustris* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |